ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 141.70 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 75,841പേര്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.22 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.40 % ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ 7,141 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,42,37,495 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,531 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 84 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 43 ദിവസമായി 1 ശതമാനത്തില് താഴെ
ആകെ നടത്തിയത് 67.29 കോടി പരിശോധനകള്.
സംസ്ഥാനങ്ങളിലെ ഒമിക്രോണ് കേസുകളുടെ സ്ഥിതി
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Delhi
|
|
142
|
|
23
|
|
2
|
|
Maharashtra
|
|
141
|
|
42
|
|
3
|
|
Kerala
|
|
57
|
|
1
|
|
4
|
|
Gujarat
|
|
49
|
|
10
|
|
5
|
|
Rajasthan
|
|
43
|
|
30
|
|
6
|
|
Telangana
|
|
41
|
|
10
|
|
7
|
|
Tamil Nadu
|
|
34
|
|
0
|
|
8
|
|
Karnataka
|
|
31
|
|
15
|
|
9
|
|
Madhya Pradesh
|
|
9
|
|
7
|
|
10
|
|
Andhra Pradesh
|
|
6
|
|
1
|
|
11
|
|
West Bengal
|
|
6
|
|
1
|
|
12
|
|
Haryana
|
|
4
|
|
2
|
|
13
|
|
Odisha
|
|
4
|
|
0
|
|
14
|
|
Chandigarh
|
|
3
|
|
2
|
|
15
|
|
Jammu and Kashmir
|
|
3
|
|
3
|
|
16
|
|
Uttar Pradesh
|
|
2
|
|
2
|
|
17
|
|
Himachal Pradesh
|
|
1
|
|
1
|
|
18
|
|
Ladakh
|
|
1
|
|
1
|
|
19
|
|
Uttarakhand
|
|
1
|
|
0
|
||
|
Total
|
|
578
|
|
151
ND MRD(Visitor Counter : 122
മന്ത്രിസഭ
ഇന്സ്റ്റിറ്റ്യൂട്ട് ഓഫ് ചാര്ട്ടേഡ് അക്കൗണ്ടന്റ്സ് ഓഫ് ഇന്ത്യയും അയര്ലന്ഡിലെ ഇന്സ്റ്റിറ്റ്യൂട്ട് ഓഫ് സെര്ട്ടിഫൈഡ് പബ്ലിക് അക്കൗണ്ടന്റ്സും തമ്മില് 2010ല് ഒപ്പുവെച്ച പരസ്പര അംഗീകാര ധാരണാപത്രത്തിനും പുതിയ ധാരണാപത്രത്തിനും മന്ത്രിസഭാ അനുമതി
അക്കൗണ്ടിങ് സംബന്ധിച്ച അറിവു മെച്ചപ്പെടുത്തുന്നതിനും തൊഴില്പരവും ബൗദ്ധികവുമായ വികാസം സാധ്യമാക്കുന്നതിനും അംഗങ്ങളുടെ താല്പര്യങ്ങള് മുന്നോട്ടുകൊണ്ടുപോകുന്നതിനും അയര്ലന്ഡിലെയും ഇന്ത്യയിലെയും അക്കൗണ്ടിങ് മേഖലയുടെ വികസനത്തിനു സൃഷ്ടിപരമായ സംഭാവനകള് അര്പ്പിക്കുന്നതിനുമായി ഇന്സ്റ്റിറ്റ്യൂട്ട് ഓഫ് ചാര്ട്ടേഡ് അക്കൗണ്ടന്റ്സ് ഓഫ് ഇന്ത്യയും അയര്ലന്ഡിലെ ഇന്സ്റ്റിറ്റ്യൂട്ട് ഓഫ് സെര്ട്ടിഫൈഡ് പബ്ലിക് അക്കൗണ്ടന്റ്സും  തമ്മില് 2010ല് ഒപ്പുവെച്ച പരസ്പര അംഗീകാര ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. പുതിയ എം.ആര്.എ. ഒപ്പുവെക്കുന്നതിന് അനുമതിയും നല്കി.
ഫലം:
ഇരു രാജ്യങ്ങളിലെയും ഏറ്റവും നല്ല പ്രവര്ത്തന മാതൃകകള് മനസ്സിലാക്കാന് ഇരു വിഭാഗത്തെയും അംഗങ്ങള്ക്ക് അവസരം ലഭിക്കുകയും അത് പുതിയകാല വിപണിയുടെ ആവശ്യങ്ങളോടു പ്രതികരിക്കാന് അവരെ പ്രാപ്തരാക്കുകയും ചെയ്യും.
പശ്ചാത്തലം:
ഇന്ത്യയില് ചാര്ട്ടേഡ് അക്കൗണ്ടന്സി എന്ന തൊഴില് നിയന്ത്രിക്കുന്നതിനായി ഇന്ത്യന് പാര്ലമെന്റ് പാസാക്കിയ ദ് ചാര്ട്ടേഡ് അക്കൗണ്ടന്റ്സ് ആക്റ്റ് 1949നു വിധേയമായി രൂപീകൃതമായ ചട്ടപ്രകാരമായ സ്ഥാപനമാണ് ഐ.സി.എ.ഐ. അയ്യായിരം അംഗങ്ങളും വിദ്യാര്ഥികളുമായി അയര്ലന്ഡിലെ പ്രധാന അക്കൗണ്ടന്സി സ്ഥാപനമാണ് സി.പി.എ. അയര്ലന്ഡ്.
(Visitor Counter : 51
രാസവസ്തു, രാസവളം മന്ത്രാലയം
അവശ്യ മരുന്നുകളുടെ വിലസ്ഥിരതയിലൂടെ രോഗികള്ക്ക് 12,447 കോടി രൂപയുടെ ലാഭം
രാജ്യത്തെ അവശ്യ മരുന്നുകളുടെ വില നിശ്ചയിച്ചതിലൂടെ രോഗികള്ക്ക് ഏകദേശം 12,447 കോടിരൂപയുടെ ലാഭമുണ്ടായതായി കേന്ദ്ര രാസവസ്തു, രാസവളംവകുപ്പ് മന്ത്രി ശ്രീ. ഡി.വി. സദാനന്ദ ഗൗഡ ലോക്സഭയെ അറിയിച്ചു. ഔഷധങ്ങളുടെ വില നിയന്ത്രിക്കുന്നതിന് ദേശീയ ഔഷധ വില നിയന്ത്രണ അതോറിറ്റി സുപ്രധാന നടപടികള് കൈക്കൊണ്ടു വരികയാണെന്നും രേഖാമൂലം നല്കിയ മറുപടിയില് അദ്ദേഹം പറഞ്ഞു. ഹൃദ്രോഗം, പ്രമേഹം എന്നിവ നിയന്ത്രിക്കുന്നതിനുള്ള മരുന്നുകളില് 350 കോടിരൂപയും, കൊറോണറിസ്റ്റെന്റുകളുടെ വിലയില് 4,547 കോടിരൂപയും, മുട്ടുമാറ്റിവയ്ക്കല് ശസ്ത്രക്രിയകള്ക്ക് 1,500 കോടിരൂപയും, ക്യാന്സര് ചികിത്സാ മരുന്നുകള്ക്ക് 984 കോടിരൂപയും ലാഭിക്കാനായതായി കേന്ദ്രമന്ത്രി പറഞ്ഞു.
(ND MRD– 362
പ്രധാനമന്ത്രിയുടെ ഓഫീസ്
നേതാജി സുഭാഷ് ചന്ദ്രബോസിന്റെ ബൃഹത്തായ പ്രതിമ ഇന്ത്യാ ഗേറ്റിൽ സ്ഥാപിക്കുമെന്ന് പ്രധാനമന്ത്രി
നേതാജിയുടെ ഹോളോഗ്രാം പ്രതിമ അദ്ദേഹത്തിന്റെ ജന്മദിനമായ ജനുവരി 23 ന് പ്രധാനമന്ത്രി അനാച്ഛാദനം ചെയ്യും
നേതാജി സുഭാഷ് ചന്ദ്രബോസിന്റെ പ്രതിമ ഇന്ത്യാ ഗേറ്റിൽ സ്ഥാപിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പ്രഖ്യാപിച്ചു. നേതാജി സുഭാഷ് ചന്ദ്രബോസിന്റെ ബൃഹത്തായ പ്രതിമ പൂർത്തിയാകുന്നതുവരെ, 2022 ജനുവരി 23-ന് അദ്ദേഹത്തിന്റെ ജന്മദിനത്തിൽ പ്രധാനമന്ത്രി അദ്ദേഹത്തിന്റെ ഹോളോഗ്രാം പ്രതിമ അനാച്ഛാദനം ചെയ്യും.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"രാഷ്ട്രം മുഴുവൻ നേതാജി സുഭാഷ് ചന്ദ്രബോസിന്റെ 125-ാം ജന്മവാർഷികം ആഘോഷിക്കുന്ന വേളയിൽ, കരിങ്കല്ലിൽ നിർമ്മിച്ച അദ്ദേഹത്തിന്റെ ബൃഹത്തായ പ്രതിമ ഇന്ത്യാ ഗേറ്റിൽ സ്ഥാപിക്കുമെന്ന വിവരം പങ്കിടുന്നതിൽ എനിക്ക് സന്തോഷമുണ്ട്. ഇത് അദ്ദേഹത്തോടുള്ള ഇന്ത്യയുടെ കടപ്പാടിന്റെ പ്രതീകമായിരിക്കും.
നേതാജി ബോസിന്റെ ബൃഹത്തായ പ്രതിമ പൂർത്തിയാകുന്നതുവരെ, അദ്ദേഹത്തിന്റെ ഒരു ഹോളോഗ്രാം പ്രതിമ അതേ സ്ഥലത്ത് ഉണ്ടായിരിക്കും. നേതാജിയുടെ ജന്മദിനമായ ജനുവരി 23ന് ഞാൻ ഹോളോഗ്രാം പ്രതിമ അനാച്ഛാദനം ചെയ്യും.
ഉപരാഷ്ട്രപതിയുടെ കാര്യാലയം
ദീപാവലിയുടെ തലേന്ന് രാജ്യത്തിന് ആശംസകൾ നേർന്ന് ഉപരാഷ്ട്രപതി
ന്യൂഡൽഹി, നവംബർ 03, 2021
ഉപരാഷ്ട്രപതി ശ്രീ എം. വെങ്കയ്യ നായിഡു ജനങ്ങൾക്ക് ദീപാവലി ആശംസകൾ നേർന്നു. ദീപാവലിയുടെ ശുഭകരമായ അവസരത്തിൽ രാജ്യത്തെ ജനങ്ങൾക്ക് അദ്ദേഹം ഊഷ്മളമായ ആശംസകളും നന്മകളും നേർന്നു.
നമ്മുടെ ജീവിതത്തിലേക്ക് വെളിച്ചവും ഐക്യവും സമൃദ്ധിയും സമാധാനവും കൊണ്ടുവരുന്ന ഉത്സവം നമ്മുടെ ജീവിതം കൂടുതൽ സംതൃപ്തമാക്കുന്നതിനും നമുക്ക് ചുറ്റുമുള്ള എല്ലാവർക്കും സന്തോഷം നൽകുന്നതിനുമുള്ള ഒരു പുതിയ ഉത്സാഹത്തിന് തുടക്കമിടുമെന്ന് അദ്ദേഹം പ്രത്യാശ പ്രകടിപ്പിച്ചു.
(Visitor Counter : 94
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ മണ്ടിയിൽ റോഡപകടത്തിലുണ്ടായ മരണങ്ങളിൽ പ്രധാനമന്ത്രി ദുഃഖം രേഖപ്പെടുത്തി.
ഹിമാചൽ പ്രദേശിലെ മണ്ടിയിൽ റോഡപകടത്തിലുണ്ടായ മരണങ്ങളിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
രാജ്യരക്ഷാ മന്ത്രാലയം
സി എ എസിന്റെ ബംഗ്ലാദേശ് സന്ദർശനം
ന്യൂഡൽഹി, ഫെബ്രുവരി 22, 2021
ഇന്ത്യൻ വ്യോമസേന തലവൻ, എയർ ചീഫ് മാർഷൽ ആർ കെ എസ് ബദൗരിയ 2021 ഫെബ്രുവരി 22 ന് ഔദ്യോഗിക സന്ദർശനത്തിനായി ബംഗ്ലാദേശിൽ എത്തി. ബംഗ്ലാദേശ് വ്യോമസേന തലവൻ എയർ ചീഫ് മാർഷൽ മസീഹുസ്സമൻ സെർണിയബാത്ത്ന്റെ പ്രത്യേക ക്ഷണപ്രകാരമാണ് സന്ദർശനം.
ബെംഗളൂരു എലഹങ്ക വ്യോമസേനാ കേന്ദ്രത്തിൽ സംഘടിപ്പിച്ച ചീഫ്സ് ഓഫ് എയർ സ്റ്റാഫ് കോൺക്ലേവ് 21ൽ ബംഗ്ലാദേശിനെ പ്രതിനിധീകരിച്ച എയർ ചീഫ് മാർഷൽ മസീഹുസ്സമൻ സെർണിയബാത്ത്, എയ്റോ ഇന്ത്യ 2021ന്റെ ഭാഗമായി ഈ മാസം ആദ്യം ബെംഗളൂരുവിൽ എത്തിയ ബംഗ്ലാദേശ് സംഘത്തിന് നേതൃത്വം നൽകിയിരുന്നു.
4 ദിവസം നീളുന്ന സന്ദർശനത്തിന്റെ ഭാഗമായി CAS ഉം ഉദ്യോഗസ്ഥ പ്രതിനിധികളും, മുതിർന്ന ഉദ്യോഗസ്ഥരുമായി ചർച്ചനടത്തുകയും ബംഗ്ലാദേശ് വ്യോമസേനയുടെ തന്ത്രപ്രധാന പ്രവർത്തനമേഖലകൾ സന്ദർശിക്കുകയും ചെയ്യും. പൊതു താൽപര്യമുള്ള വിഷയങ്ങളിൽ ഇരു രാഷ്ട്രങ്ങളും കൈവരിച്ച പുരോഗതിയെ പറ്റി ചർച്ചചെയ്യുന്ന ഇരുവിഭാഗവും, സൈനിക തലത്തിൽ പരസ്പര സഹകരണത്തിനുള്ള കൂടുതൽ സാധ്യതകളും പരിശോധിക്കും
ബംഗ്ലാദേശ്-ഇന്ത്യൻ സായുധസേനകൾ 1971-ലെ യുദ്ധത്തിന്റെ അമ്പതാം വാർഷികം ആഘോഷിക്കുന്ന സമയത്താണ് CAS ന്റെ ബംഗ്ലാദേശ് സന്ദർശനം എന്നത് ശ്രദ്ധേയമാണ്. ഇരു വ്യോമസേനകൾക്കും ഇടയിലെ ഔദ്യോഗിക ബന്ധങ്ങൾ, സൗഹൃദം എന്നിവ ഊട്ടിയുറപ്പിക്കാൻ ഈ സന്ദർശനം വഴിയൊരുക്കും.
RRTN/SKY
പ്രധാനമന്ത്രിയുടെ ഓഫീസ്
ഹിമാചൽ പ്രദേശിന്റെ സംസ്ഥാന രൂപീകരണ ദിനത്തിൽ പ്രധാനമന്ത്രി അഭിവാദ്യം ചെയ്തു
ഹിമാചൽ പ്രദേശിന്റെ അമ്പതാമത്തെ സംസ്ഥാന രൂപീകരണ ദിനത്തിൽ സംസ്ഥാനത്തെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
"ഹിമാചൽ പ്രദേശിന്റെ സംസ്ഥാന രൂപീകരണത്തിന്റെ 50 വർഷങ്ങൾ പൂർത്തിയാക്കിയതിന് സംസ്ഥാനത്തെ എല്ലാ നിവാസികൾക്കും എന്റെ ഹൃദയം നിറഞ്ഞ അഭിനന്ദനങ്ങൾ. പ്രകൃതി സൗന്ദര്യത്തിനും മനോഹരമായ വിനോദസഞ്ചാര കേന്ദ്രങ്ങൾക്കും പേരുകേട്ട ഈ പ്രദേശം വികസനത്തിന്റെ പുതിയ മാനദണ്ഡങ്ങൾ കൈവരിച്ചുകൊണ്ടിരിക്കുകയും രാജ്യത്തിന്റെ പുരോഗതിക്ക് സംഭാവന നൽകുകയും ചെയ്യുന്നു." പ്രധാനമന്ത്രി ട്വിറ്ററിൽ കുറിച്ചു .
പ്രധാനമന്ത്രിയുടെ ഓഫീസ്
ജനറൽ ബിപിൻ റാവത്തിനും ഭാര്യയ്ക്കും മറ്റ് സായുധസേനാ ഉദ്യോഗസ്ഥർക്കും പ്രധാനമന്ത്രിയുടെ അന്തിമോപചാരം
പ്രധാനമന്ത്രി ശ്രീ നരേന്ദ്ര മോദി ജനറൽ ബിപിൻ റാവത്തിനും ഭാര്യയ്ക്കും മറ്റ് സായുധ സേനാംഗങ്ങൾക്കും അന്തിമോപചാരം അർപ്പിച്ചു.
"ജനറൽ ബിപിൻ റാവത്തിനും അദ്ദേഹത്തിന്റെ ഭാര്യയ്ക്കും മറ്റ് സായുധ സേനാംഗങ്ങൾക്കും എന്റെ അന്ത്യാഞ്ജലികൾ അർപ്പിക്കുന്നു. അവരുടെ ഉജ്ജ്വലമായ സംഭാവനകൾ ഇന്ത്യ ഒരിക്കലും മറക്കില്ല."
(
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് മരണനിരക്ക് കുറയുന്നത് കണക്കിലെടുത്ത് വെന്റിലേറ്ററുകളുടെ കയറ്റുമതി അനുവദിക്കാൻ കേന്ദ്ര ഗവൺമെന്റ് തീരുമാനം
(ന്യൂഡൽഹി , ഓഗസ്റ്റ് 01,2020
ഇന്ത്യയിൽ നിർമ്മിച്ച വെന്റിലേറ്ററുകളുടെ കയറ്റുമതി അനുവദിക്കണമെന്ന, കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ നിർദ്ദേശത്തിന് കോവിഡ്19 മായി ബന്ധപ്പെട്ട മന്ത്രിതല സംഘത്തിന്റെ അനുമതി.
തദ്ദേശീയമായി നിർമ്മിച്ച വെന്റിലേറ്ററുകളുടെ കയറ്റുമതിയുമായി ബന്ധപ്പെട്ട ഉചിതമായ നടപടികൾ സ്വീകരിക്കാൻ വിദേശ വാണിജ്യ ഡയറക്ടർ ജനറലിനു  നിർദ്ദേശവും നൽകി
രാജ്യത്തെ കോവിഡ് മരണനിരക്ക് തുടർച്ചയായി കുറയുന്നത് കണക്കിലെടുത്താണ് ഈ തന്ത്രപ്രധാനമായ തീരുമാനം കേന്ദ്രസർക്കാർ സ്വീകരിച്ചത്. നിലവിൽ 2.15 ശതമാനമാണ് രാജ്യത്തെ മരണനിരക്ക്. ചികിത്സയിൽ കഴിയുന്നതിൽ വളരെ കുറച്ചു രോഗികൾ മാത്രമാണ് വെന്റിലേറ്റർ സഹായം തേടുന്നത് എന്നതിന് തെളിവാണ് കുറഞ്ഞ മരണനിരക്ക്.
2020 ജൂലൈ 31 വരെയുള്ള കണക്കുകൾ പ്രകാരം ചികിത്സയിൽ കഴിയുന്നതിൽ 0.22 ശതമാനം രോഗികൾക്ക് മാത്രമാണ് വെന്റിലേറ്റർ സൗകര്യം ആവശ്യമായിരുന്നത് .
കൂടാതെ വെന്റിലേറ്ററുകളുടെ തദ്ദേശീയ ഉത്പാദനത്തിലും വലിയ പുരോഗതി ഉണ്ടായിട്ടുണ്ട്.. 2020ജനുവരി യെക്കാൾ ഇരുപതിലധികം പുതിയ കമ്പനികൾ വെന്റിലേറ്ററുകൾ തദ്ദേശീയമായി നിർമ്മിക്കുന്നുണ്ട്.
കോവിഡിനെ ഫലപ്രദമായി നിയന്ത്രിക്കുന്നത് ലക്ഷ്യമിട്ട് വെന്റിലേറ്ററുകളുടെ ലഭ്യത ഉറപ്പാക്കുന്നതിനായാണ് 2020 മാർച്ചിൽ ഇവയുടെ കയറ്റുമതിക്കു മേൽ നിയന്ത്രണങ്ങൾ ഏർപ്പെടുത്തിയത്.
DGFT വിജ്ഞാപനം നമ്പർ. 53 പ്രകാരം എല്ലാത്തരം വെന്റിലേറ്ററുകളുടെ കയറ്റുമതിയും 2020 മാർച്ച് 24 മുതൽ തടഞ്ഞുകൊണ്ട് ഉത്തരവായിരുന്നു
ഇവയുടെ കയറ്റുമതി അനുവദിച്ച് ഉത്തരവായതോടുകൂടി ആഗോള രാജ്യങ്ങൾക്കിടയിൽ ഇന്ത്യൻ വെന്റിലേറ്റർകൾക്ക് പുതിയ വിപണി കണ്ടെത്താനാകുമെന്നാണ് പ്രതീക്ഷിക്കപ്പെടുന്നത്
മന്ത്രിസഭ
ഇന്ത്യയുടെയും അഫ്ഗാനിസ്ഥാന്റെയും ചാര്ട്ടേര്ഡ് അക്കൗണ്ടന്റുമാരുടെ സംഘടനകള് തമ്മിലുള്ള ധാരണാപത്രം
ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സ് ഓഫ് ഇന്ത്യ യും, സര്ട്ടിഫൈഡ് പ്രൊഫഷണല് അക്കൗണ്ടന്റ്സ് അഫ്ഗാനിസ്ഥാന്  ഉം തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. അഫ്ഗാന് അക്കൗണ്ടന്സി ബോര്ഡിന്റെ ശേഷി വര്ദ്ധന, വിജ്ഞാന കൈമാറ്റം, വിദ്യാര്ത്ഥികളുടെയും അക്കൗണ്ടന്റ്മാരുടെയും വിനിമയ പരിപാടികള്, ഇരുകൂട്ടര്ക്കും പ്രയോജനകരമാകുന്ന തരത്തില് സെമിനാറുകള്, സമ്മേളനങ്ങള്, സംയുക്ത പ്രവര്ത്തനങ്ങള് മുതലാവയിലൂടെ അഫ്ഗാനിസ്ഥാന്റെ വിവരസാങ്കേതികവിദ്യാശേഷി വര്ദ്ധിപ്പിക്കലും, ഗുണനിലവാരം ഉറപ്പ് വരുത്തലും ധാരണാപത്രത്തില് ഉള്പ്പെടും.
ലക്ഷ്യങ്ങള് :
1. അക്കൗണ്ടിംഗ് തൊഴില് മേഖലയില് ഉരുത്തിരിയുന്ന പുതിയ വികാസങ്ങളെ കുറിച്ച് വിദ്യാര്ത്ഥികള്ക്കും ഇന്സ്റ്റിറ്റ്യൂട്ട് അംഗങ്ങള്ക്കും വിനിമയ പരിപാടിയിലൂടെ അറിവ് പകരല്.
2. രാജ്യാന്തര തരത്തിലെ മികച്ച സമ്പദായങ്ങളെ പ്രോത്സാഹിപ്പിക്കല്
3. കാലാകാലങ്ങളിലെ അവലോകനത്തിലൂടെ ഗുണനിയന്ത്രണ സമ്പ്രദായങ്ങള് നടപ്പിലാക്കല്.
പ്രധാന നേട്ടങ്ങള് :
ചരിത്രപരവും, സാംസ്കാരികപരവുമായ ബന്ധങ്ങളെ അടിസ്ഥാനമാക്കിയുള്ള വളരെ കരുത്തുറ്റ ഒരു പങ്കാളിത്തമാണ് ഇന്ത്യയും അഫ്ഗാനിസ്ഥാനും തമ്മിലുള്ളത്. അഫ്ഗാനിസ്ഥാനില് നിക്ഷേപമിറക്കിയും, കാബൂളിന്റെ പ്രതിരോധ ശേഷി ശക്തിപ്പെടുത്തിയും, മേഖലാ ബന്ധങ്ങള് പ്രോത്സാഹിപ്പിച്ചുകൊണ്ടുമുള്ള ഒരു ബഹുമുഖ സമീപനത്തിലൂടെ അഫ്ഗാനിസ്ഥാനോടുള്ള ഇന്ത്യയുടെ നയത്തില് മാറ്റം വരുത്തിയപ്പോള് ഇരുരാജ്യങ്ങള് തമ്മിലുള്ള ബന്ധങ്ങള് പുതിയ ഉയരങ്ങള് കൈവരിച്ചു.
ഇന്ത്യന് ചാര്ട്ടേഡ് അക്കൗണ്ടന്റ്മാര്ക്ക് അഫ്ഗാനിസ്ഥാനിലെ തൊഴിലുടമകളുടെ അംഗീകാരം ലഭ്യമാക്കിക്കൊണ്ട് പരോക്ഷ തൊഴില് ഉല്പ്പാദനത്തിന് ഇന്ത്യയെയും, ഐ.സി.എ.ഐ.യെയും അഫ്ഗാനിസ്ഥാന് സഹായിക്കും.
പശ്ചാത്തലം :
ഇന്ത്യയില് ചാര്ട്ടേഡ് അക്കൗണ്ടന്റ്സി തൊഴിലിനെ നിയന്ത്രിക്കാന് പാര്ലമെന്റ് പാസാക്കിയ 1949 ലെ ചാര്ട്ടേഡ് അക്കൗണ്ടന്റ്സ് നിയമ പ്രകാരം സ്ഥാപിക്കപ്പെട്ട സംഘടനയാണ് ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സ് ഓഫ് ഇന്ത്യ. അഫ്ഗാനിസ്ഥാനിലെ ധനമന്ത്രാലയത്തിന്റെ മേല് നോട്ടത്തില് ആ രാജ്യത്തെ അക്കൗണ്ടന്സി തൊഴിലുകള് നിയന്ത്രിക്കുന്ന സ്വതന്ത്ര സ്ഥാപനമാണ് സി.പി.എ. അഫ്ഗാനിസ്ഥാന്.
ND MRD - 797
ആഭ്യന്തരകാര്യ മന്ത്രാലയം
ശ്രമിക് സ്പെഷ്യൽ ട്രെയിനുകളുടെ പ്രവർത്തനം അവലോകനം ചെയ്തു
(ന്യൂഡൽഹി , മെയ് 11, 2020
കുടിയേറ്റ തൊഴിലാളികളെ അവരുടെ സ്വന്തം നാടുകളിലേക്ക് എത്തിക്കുന്നതിനുള്ള ‘ശ്രമിക് സ്പെഷ്യൽ’ ട്രെയിനുകളുടെ പ്രവർത്തനം അവലോകനം ചെയ്യുന്നതിനായി കേന്ദ്ര ആഭ്യന്തര, റെയിൽവേ മന്ത്രാലയങ്ങൾ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും നോഡൽ ഓഫീസർമാരുമായി വീഡിയോ കോൺഫറൻസ് നടത്തി.
ലക്ഷക്കണക്കിന് കുടിയേറ്റ തൊഴിലാളികളെ വഹിക്കുന്ന 450 ലധികം ട്രെയിനുകൾ ഇതിനകം സർവീസ് നടത്തി. ജൻമനാട്ടിലേക്ക് പോകാൻ ആഗ്രഹിക്കുന്ന കുടിയേറ്റത്തൊഴിലാളികളെ വഹിച്ചു കൊണ്ട് ഇന്നലെ മാത്രം 101 ട്രെയിനുകൾ ഓടി.
വീഡിയോ കോൺഫറൻസിങ്ങിലൂടെ നിരവധി പ്രശ്നങ്ങൾ ചർച്ച ചെയ്തു പരിഹരിച്ചു. സ്വന്തം നാട്ടിലേക്ക് പോകാൻ ആഗ്രഹിക്കുന്ന മുഴുവൻ പേരുടെയും യാത്രയ്ക്ക് ആവശ്യമായത്ര ട്രെയിനുകൾ ഓടിക്കുമെന്ന് കുടിയേറ്റ തൊഴിലാളികൾക്ക് ഉറപ്പ് നൽകണമെന്ന് നോഡൽ ഓഫീസർമാരോട് ആവശ്യപ്പെട്ടു. കുടുങ്ങിക്കിടക്കുന്ന തൊഴിലാളികളെ നാടുകളിലേക്ക് വേഗത്തിൽ കൊണ്ടുപോകുന്നതിന് ഏതാനും ആഴ്ചകളിലേക്ക് പ്രതിദിനം നൂറിലധികം ട്രെയിനുകൾ ഓടിക്കാനാവുമെന്നാണ് പ്രതീക്ഷ.
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മെയ് 17, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.25 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
വാര്ത്താവിതരണ പ്രക്ഷേപണ മന്ത്രാലയം
51 -ാമത് ഐ എഫ് എഫ് ഐ :കൺട്രി ഇൻ ഫോക്കസ് ആയി ബംഗ്ലാദേശിനെ തെരഞ്ഞെടുത്തു.
(അൻപത്തിയൊന്നാമത് ഇന്ത്യ അന്താരാഷ്ട്ര ചലച്ചിത്രോത്സവത്തിലെ 'കൺട്രി ഇൻ ഫോക്കസ്' ആയി ബംഗ്ലാദേശിനെ തെരഞ്ഞെടുത്തു.
ഒരു രാജ്യത്തിന്റെ ചലച്ചിത്രമേഖലയിലെ സംഭാവനകളെയും മികവുകളെയും അംഗീകരിക്കുന്നതിനുള്ള പ്രത്യേക വിഭാഗം ആണിത്. തൻവീർ മുകമ്മലിന്റെ 'ജിബോന്ദുലി ', സഹീദുർ റഹിം അഞ് ജാൻ സംവിധാനം ചെയ്ത 'മെഘമല്ലാർ', റുബായിയത്ത് ഹുസൈനിന്റെ 'അണ്ടർ കൺസ്ട്രക്ഷൻ',നുഹാഷ് ഹുമയൂണും സംഘവും ചേർന്ന് നിർമ്മിച്ച 'സിൻസിയർലി യുവർസ് ധാക്ക' എന്നീ ചിത്രങ്ങളാണ് 'കൺട്രി ഇൻ ഫോക്കസ്' വിഭാഗത്തിൽ പ്രദർശിപ്പിക്കുന്നത്.
2021 ജനുവരി 16 മുതൽ 24 വരെയാണ് 51 മത് ഇന്ത്യ അന്താരാഷ്ട്ര ചലച്ചിത്രോത്സവം സംഘടിപ്പിച്ചിരിക്കുന്നത്.
പ്രധാനമന്ത്രിയുടെ ഓഫീസ്
രാഷ്ട്രപതിയുടെ ജന്മദിനത്തിൽ പ്രധാനമന്ത്രി അദ്ദേഹത്തെ ആശംസിച്ചു
രാഷ്ട്രപതി ശ്രീ രാം നാഥ് കോവിന്ദിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
രാഷ്ട്രപതിജിയ്ക്ക് ജന്മദിനാശംസകൾ. തന്റെ എളിമയുള്ള വ്യക്തിത്വത്താൽ, അദ്ദേഹം രാജ്യത്തിന് മുഴുവൻ പ്രിയപ്പെട്ടവനായി. സമൂഹത്തിലെ ദരിദ്രരും പാർശ്വവത്കരിക്കപ്പെട്ടതുമായ വിഭാഗങ്ങളെ ശാക്തീകരിക്കുന്നതിലുള്ള അദ്ദേഹത്തിന്റെ ശ്രദ്ധ മാതൃകാപരമാണ്.അദ്ദേഹത്തിന്
(ദീർഘായുസും ആരോഗ്യപൂർണമായ ജീവിതവും നേരുന്നു. "
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ ഷഹാപൂർ അപകടം : പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
മഹാരാഷ്ട്രയില് സമൃദ്ധി എക്സ്പ്രസ് ഹൈവേയുടെ നിര്മാണത്തിനിടെ കൂറ്റന് ക്രെയിന് നിര്മാണത്തിലിരുന്ന പാലത്തിന്റെ സ്ലാബിന് മുകളിലേക്ക് തകര്ന്നുവീണ അപകടത്തിൽ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ദുരന്തത്തിൽ മരണമടഞ്ഞവരുടെ ഉറ്റ ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്നും രണ്ടു ലക്ഷം രൂപയും , പരിക്കേറ്റവർക്ക് അൻപതിനായിരം രൂപ വീതവും സഹായധനവും പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
“മഹാരാഷ്ട്രയിലെ ഷഹാപൂരിൽ നടന്ന ദാരുണമായ ദുരന്തത്തിൽ വേദനിക്കുന്നു. ജീവൻ നഷ്ടപ്പെട്ടവരുടെ കുടുംബങ്ങൾക്ക് എന്റെ അഗാധമായ അനുശോചനം. നമ്മുഡി ചിന്തകളും പ്രാർത്ഥനകളും പരിക്കേറ്റവർക്കൊപ്പമുണ്ട്. എൻഡിആർഎഫും പ്രാദേശിക ഭരണകൂടവും അപകടസ്ഥലത്ത് പ്രവർത്തിക്കുന്നു, ദുരിതബാധിതർക്ക് ശരിയായ സഹായം ഉറപ്പാക്കാൻ സാധ്യമായ എല്ലാ നടപടികളും സ്വീകരിക്കുന്നു.
ദുരന്തത്തിൽ മരണമടഞ്ഞവരുടെ ഉറ്റ ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്നും രണ്ടു ലക്ഷം രൂപയും , പരിക്കേറ്റവർക്ക് അൻപതിനായിരം രൂപ വീതവും സഹായധനം നൽകും : പ്രധാനമന്ത്രി നരേന്ദ്ര മോദി ."
ND
(
പ്രത്യേക സേവനങ്ങളും ഫീച്ചറുകളും
എറണാകുളം തപാൽ ഡിവിഷന്റെ ഡിവിഷണല് തല ‘തപാല് അദാലത്ത്’
കൊച്ചി: മെയ് 18, 2023
എറണാകുളം തപാൽ ഡിവിഷന്റെ ഡിവിഷണല് തലത്തിലുള്ള ‘തപാല് അദാലത്ത്’ 05.06.2023 ന് 11.00 മണിക്ക് വീഡിയോ കോൺഫറൻസിംഗിലൂടെ നടത്തും.
തപാൽ ഇടപാടുകാരുടെ പരാതികൾ അദാലത്തിൽ കേൾക്കും. പോസ്റ്റു ചെയ്ത തീയതിയും സമയവും, അയച്ചയാളുടെയും വിലാസക്കാരന്റെയും പൂർണ്ണ വിലാസം, eMO/VP/രജിസ്റ്റർ ചെയ്ത അല്ലെങ്കിൽ ഇൻഷ്വർ ചെയ്ത/സ്പീഡ് പോസ്റ്റ് ലേഖനങ്ങൾക്കായി ബുക്കിംഗ് ചെയ്ത തീയതിയും ഓഫീസും ഉള്ള രജിസ്ട്രേഷൻ രസീത് നമ്പർ തുടങ്ങിയ പൂർണ്ണ വിവരങ്ങളും അടങ്ങിയിരിക്കണം. സേവിംഗ്സ് സ്കീമുകൾ അല്ലെങ്കിൽ തപാൽ ലൈഫ് ഇൻഷുറൻസ് അല്ലെങ്കിൽ ഗ്രാമീണ തപാൽ ലൈഫ് ഇൻഷുറൻസ് എന്നിവയെ കുറിച്ചുള്ള പരാതിയാണെങ്കിൽ, പരാതിയിൽ അക്കൗണ്ട് നമ്പർ, നിക്ഷേപകന്റെ പേര്, മുഴുവൻ വിലാസം, പോസ്റ്റ് ഓഫീസിന്റെ പേര്, ലഭ്യമാണെങ്കിൽ തപാൽ വകുപ്പിന്റെ ഏതെങ്കിലും റഫറൻസ് എന്നിവ അടങ്ങിയിരിക്കണം. മുൻ തപാൽ അദാലത്തുകളിൽ തീർപ്പാക്കിയ കേസുകൾ പരിഗണിക്കില്ല.
ഈ സൗകര്യം പ്രയോജനപ്പെടുത്താൻ ആഗ്രഹിക്കുന്നവർ തങ്ങളുടെ പരാതികൾ "DAK ADALAT" എന്ന് എഴുതിയ കവറുകളിൽ "സീനിയർ സൂപ്രണ്ട് ഓഫ് പോസ്റ്റ് ഓഫീസ്സ്, എറണാകുളം ഡിവിഷൻ, കൊച്ചി - 682011" എന്ന വിലാസത്തിൽ അയയ്ക്കുകയോ sspekmdn.keralapost[at]gmail[dot]com എന്ന ഇ-മെയിൽ വിലാസത്തിലോ അയയ്ക്കുക.
പരാതികൾ അയക്കേണ്ട അവസാന തീയതി 31.05.2023 ആണ്. അപേക്ഷയിൽ മൊബൈൽ നമ്പറും ഇ-മെയിൽ ഐഡിയും നിർബന്ധമായും രേഖപ്പെടുത്തിയിരിക്കണം.
(Visitor Counter : 9
ആരോഗ്യ, കുടുംബക്ഷേമ മന്ത്രാലയം
കേരളം, പശ്ചിമബംഗാൾ, ഡൽഹി എന്നിവിടങ്ങളിലെ കോവിഡ്-19 സ്ഥിതിയും പൊതുജനാരോഗ്യ സംരക്ഷണ നടപടികളും കേന്ദ്ര ആരോഗ്യ സെക്രട്ടറി അവലോകനം ചെയ്തു
കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ, കേരളം, പശ്ചിമ ബംഗാൾ, ഡൽഹി എന്നീ സംസ്ഥാന–കേന്ദ്രഭരണപ്രദേശങ്ങളിലെ കോവിഡ് സ്ഥിഗിഗതികളും പൊതുജനാരോഗ്യ സംരക്ഷണ നടപടികളും ഇന്ന് ചേർന്ന യോഗത്തിൽ വീഡിയോ കോൺഫറൻസിംഗിലൂടെ അവലോകനം ചെയ്തു. നിതി ആയോഗ് അംഗം ഡോ. വി കെ പോൾ, ഐസിഎംആർ ഡയറക്ടർ ജനറൽ ഡോ. ബൽറാം ഭാർഗവ എന്നിവർ സാന്നിധ്യം വഹിച്ചു. സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും നിന്നുള്ള ആരോഗ്യ സെക്രട്ടറിമാരും മറ്റ് മുതിർന്ന ആരോഗ്യ ഉദ്യോഗസ്ഥരും വെർച്വലായി പങ്കാളികളായി.
കേരളത്തിൽ രോഗബാധ വർദ്ധിച്ചുവരുന്ന പ്രവണതയാണ്. ആകെ രോഗബാധിതരുടെ എണ്ണം 93,369 ആണ്. കഴിഞ്ഞ നാല് ആഴ്ചയായി ശരാശരി പ്രതിദിന കേസുകളിൽ 11 ശതമാനം വർദ്ധനയാണ് രേഖപ്പെടുത്തുന്നത്. കഴിഞ്ഞ 14 ദിവസത്തിനിടെ പുതിയ രോഗികളുടെ എണ്ണം 98,778 ആണ്. കഴിഞ്ഞ 24 മണിക്കൂറിനുള്ളിൽ 8,790 പുതിയ രോഗികളാണ് കേരളത്തിൽ റിപ്പോർട്ടു ചെയ്തത്.
തൃശൂർ, ആലപ്പുഴ, കോട്ടയം, പത്തനംതിട്ട, മലപ്പുറം എന്നി ജില്ലകളിലാണ് കോവിഡ് കേസുകൾ വർധിച്ചുവരുന്ന പ്രധാനജില്ലകൾ. എന്നാൽ, കോവിഡ് മരണത്തിന്റെ കാര്യത്തിൽ മെച്ചപ്പെട്ട പ്രകടനമാണ് സംസ്ഥാനം കാഴ്ചവച്ചത്. സംസ്ഥാനത്തെ മരണനിരക്ക് 0.34 ശതമാനം മാത്രമാണ്. മരണത്തിന്റെ ആഴ്ചക്കണക്കിൽ തൃശൂർ , കൊല്ലം , ആലപ്പുഴ , എറണാകുളം , കണ്ണൂർ  എന്നിങ്ങനെ വർധനയാണ്.
പത്തുലക്ഷം പരിശോധനകൾ നടക്കുമ്പോൾ 66,755 രോഗികൾ ഉണ്ടാവുന്ന 16.5 ശതമാനം നിരക്ക് വളരെ ഉയർന്നതാണ്. രോഗവർധനനിരക്കിൽ കഴിഞ്ഞ നാല് ആഴ്ചക്കിടെ 41 ശതമാനം വർദ്ധന രേഖപ്പെടുത്തി.
ഉത്സവങ്ങൾ മൂലം പുതിയ കേസുകളുടെ വർദ്ധന ഉണ്ടായത് ഗൗരവകരമാണ്. ഐഇസി രീതികൾ കൂട്ടാനും കൂടുതൽ കർക്കശമാക്കി മാസ്ക് ധരിക്കുന്നത് പ്രോത്സാഹിപ്പിക്കാനും സംസ്ഥാനത്തിന് നിർദ്ദേശം നൽകി. മലപ്പുറം പോലെ വളരെ ഉയർന്ന രോഗവ്യാപന നിരക്കുള്ള ചില ജില്ലകളിൽ മികച്ച നിയന്ത്രണ മാർഗം നടപ്പാക്കണം.
(Visitor Counter : 144
മന്ത്രിസഭ
ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു മന്ത്രിസഭയുടെ അംഗീകാരം
ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകാരം നൽകി. ജൈവവൈവിധ്യ സംരക്ഷണവുമായി ബന്ധപ്പെട്ട് ഏകോപനവും സഹകരണവും വർധിപ്പിക്കുന്നതിനായി നേപ്പാൾ ഗവണ്മെന്റുമായി കൈകോർക്കുന്നതിനു കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയമാണു നിർദേശം സമർപ്പിച്ചത്. വനം, വന്യജീവി, പരിസ്ഥിതി, ജൈവവൈവിധ്യ സംരക്ഷണം, കാലാവസ്ഥാവ്യതിയാനം എന്നീ മേഖലകളിലെ സഹകരണത്തിനുപുറമെ ഇടനാഴികളുടെയും പരസ്പരം ബന്ധിപ്പിക്കുന്ന പ്രദേശങ്ങളുടെയും പുനഃസ്ഥാപനം, അറിവുകളും മികച്ച രീതികളും പങ്കിടൽ എന്നിവ കണക്കിലെടുത്താണു ധാരണാപത്രം.
ഇടനാഴികളും പരസ്പരം ബന്ധിപ്പിക്കുന്ന മേഖലകളും പുനഃസ്ഥാപിക്കൽ, അറിവും മികച്ച സമ്പ്രദായങ്ങളും പങ്കുവയ്ക്കൽ എന്നിവയുൾപ്പെടെ വനം, വന്യജീവി, പരിസ്ഥിതി, ജൈവവൈവിധ്യസംരക്ഷണം, കാലാവസ്ഥാ വ്യതിയാനം എന്നീ മേഖലകളിൽ ഇരുരാജ്യങ്ങളും തമ്മിലുള്ള സഹകരണം പ്രോത്സാഹിപ്പിക്കുന്നതിനു ധാരണാപത്രം സഹായകമാകും.
-ND-
(
വാര്ത്താവിതരണ പ്രക്ഷേപണ മന്ത്രാലയം
വ്യാജ വാർത്തകൾ പ്രചരിപ്പിക്കുന്ന യൂട്യൂബ് ചാനലുകൾക്കെതിരെ വാർത്താ വിതരണ പ്രക്ഷേപണ മന്ത്രാലയം നടപടി സ്വീകരിച്ചു
ന്യൂ ഡൽഹി: ജനുവരി 12, 2023
ഇന്ത്യയിൽ തെറ്റായ വിവരങ്ങൾ പ്രചരിപ്പിക്കുന്നതിനായി ഏകോപനത്തോടെ പ്രവർത്തിക്കുന്ന ആറ് യൂട്യൂബ് ചാനലുകളെ വാർത്താ വിതരണ പ്രക്ഷേപണ മന്ത്രാലയത്തിന്റെ പിഐബി ഫാക്റ്റ് ചെക്ക് യൂണിറ്റ്  കണ്ടെത്തി. ഈ ചാനലുകൾ പ്രചരിപ്പിക്കുന്ന വ്യാജവാർത്തകളെ പ്രതിരോധിക്കാൻ 100-ലധികം പരിശോധിക്കപ്പെട്ട വസ്തുതകളുള്ള ആറ് വ്യത്യസ്ത ട്വിറ്റർ ത്രെഡുകൾ, ഫാക്റ്റ് ചെക്ക് യൂണിറ്റ് പുറത്തിറക്കി. അത്തരം മുഴുവൻ ചാനലുകളും പ്രതിരോധിക്കുന്നതിന് കേന്ദ്രവാർത്താ വിതരണ പ്രക്ഷേപണ മന്ത്രാലയത്തിന് കീഴിലെ യൂണിറ്റിൽ നിന്നുള്ള ഇത്തരത്തിലുള്ള രണ്ടാമത്തെ നടപടിയാണിത്.
ഏകദേശം 20 ലക്ഷം വരിക്കാർ ഉണ്ടായിരുന്ന ഈ ആറ് യൂട്യൂബ് ചാനലുകളിലെ വീഡിയോകൾ 51 കോടിയിലധികം തവണ കണ്ടിട്ടുണ്ട്. പിഐബി വസ്തുതാപരമായി പരിശോധിച്ച ഈ യൂട്യൂബ് ചാനലുകളുടെ വിശദാംശങ്ങൾ താഴെ കൊടുത്തിരിക്കുന്നു:
(|
|
SI. No.
|
|
യൂട്യൂബ് ചാനലിന്റെ പേര്
|
|
വരിക്കാർ
|
|
എത്ര തവണ കണ്ടു
|
|
-
|
|
നേഷൻ ടിവി
|
|
5.57 Lakh
|
|
21,09,87,523
|
|
-
|
|
സംവാദ് ടിവി
|
|
10.9 Lakh
|
|
17,31,51,998
|
|
-
|സരോകാർ ഭാരത്
|
|
|
21.1 thousand
|
|
45,00,971
|
|
-
|
|
നേഷൻ 24
|
|
25.4 thousand
|
|
43,37,729
|
|
-
|
|
സ്വർണിം ഭാരത്
|
|
6.07 thousand
|
|
10,13,013
|
|
-
|
|
സംവാദ് സമാചാർ
|
|
3.48 Lakh
|
|
11,93,05,103
|
|
Total
|
|
20.47 Lakh
|
|
51,32,96,337
ഈ യൂട്യൂബ് ചാനലുകൾ തിരഞ്ഞെടുപ്പ്, സുപ്രീം കോടതിയിലെയും ഇന്ത്യൻ പാർലമെന്റിലെയും നടപടികൾ, കേന്ദ്ര ഗവൺമെന്റിന്റെ പ്രവർത്തനം മുതലായവയെ കുറിച്ച് വ്യാജ വാർത്തകൾ പ്രചരിപ്പിച്ചതായി പി ഐ ബി ഫാക്ട് ചെക്ക് യൂണിറ്റ് കണ്ടെത്തി. ഇലക്ട്രോണിക് വോട്ടിംഗ് മെഷീനുകളുടെ നിരോധനം സംബന്ധിച്ച തെറ്റായ അവകാശവാദങ്ങളും, രാഷ്ട്രപതി, സുപ്രീംകോടതി ചീഫ് ജസ്റ്റിസ് എന്നിവരുൾപ്പെടെയുള്ള പ്രമുഖർ നടത്തി എന്ന് പറയപ്പെടുന്ന തെറ്റായ പ്രസ്താവനകളും ഇതിൽ ഉൾപ്പെടുന്നു.
വ്യാജ വാർത്തകളിലൂടെ ധനസമ്പാദനത്തിനായി പ്രവർത്തിക്കുന്നവയാണ് ഈ ചാനലുകൾ. വാർത്ത ആധികാരികമാണെന്ന് വിശ്വസിപ്പിക്കാനും കാഴ്ചക്കാരെ തെറ്റിദ്ധരിപ്പിക്കാനും അവർ പ്രസിദ്ധീകരിക്കുന്ന വീഡിയോകളിൽ നിന്ന് ധനസമ്പാദനം നടത്താനായി പ്രേക്ഷകരുടെ എണ്ണം കൂട്ടുന്നതിനുമായി ഈ യുട്യൂബ് ചാനലുകൾ, ടിവി ചാനലുകളുടെ വാർത്താ അവതാരകരുടെ ചിത്രങ്ങളും വ്യാജവും ക്ലിക്ക് ബെയ്റ്റും വൈകാരികവുമായ തമ്പ്നെയിലുകളും ഉപയോഗിക്കുന്നു.
പി ഐ ബി ഫാക്ട് ചെക്കിന്റെ ഇത്തരം രണ്ടാമത്തെ നടപടിയാണിത്. നേരത്തെ 2022 ഡിസംബർ 20 ന് വ്യാജവാർത്തകൾ പ്രചരിപ്പിച്ച മൂന്ന് ചാനലുകളെ ഈ യൂണിറ്റ് കണ്ടെത്തിയിരുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ റുവാണ്ടന് സന്ദര്ശന വേളയില് ഇന്ത്യയും, റുവാണ്ടയും തമ്മില് ഒപ്പുവച്ച കരാറുകള് / രേഖകള്
ക്രമ നമ്പര് മേഖല കരാര് / ധാരണാപത്രം സഹകരിക്കുന്ന മേഖലകള് ഇന്ത്യയ്ക്ക് വേണ്ടി ഒപ്പിട്ടത് റുവാണ്ടയ്ക്ക് വേണ്ടി ഒപ്പിട്ടത്
 ശ്രീ. ജെറാള്ഡൈന് മുകേഷിമാന കൃഷിക്കും മൃഗസമ്പത്തുകള്ക്കുമായുള്ള മന്ത്രി
2. പ്രതിരോധം ശേഷി വികസനം, പ്രതിരോധ വ്യവസായം, ശാസ്ത്ര സാങ്കേതികവിദ്യ എന്നീ രംഗങ്ങളിലെ സഹകരണത്തിനുള്ള കരാര് ശേഷി വികസനം, പ്രതിരോധ വ്യവസായം, ശാസ്ത്ര സാങ്കേതികവിദ്യ ശ്രീ. റ്റി.എസ്. തിരുമൂര്ത്തി സെക്രട്ടറി  ശ്രീ. ജയിംസ് കബാറബെ പ്രതിരോധ മന്ത്രി
3 സാംസ്കാരികം ആദ്യം ഒപ്പുവച്ചുത് 1975 ല് 2018 - 2022 വര്ഷത്തേയ്ക്കുള്ള സാസ്കാരിക വിനിമയ പരിപാടിക്കുള്ള ധാരണാപത്രം സംഗീതം, നൃത്തം, നാടകം, പ്രദര്ശനം, സെമിനാറുകള്, സമ്മേളനങ്ങള്, പുരാവസ്തുക്കള്, പുരാരേഖ, ലൈബ്രറി, മ്യൂസിയങ്ങള് സാഹിത്യം, ഗവേഷണവും, ഡോക്യുമെന്റേഷനും ശ്രീ. റ്റി.എസ്. തിരുമൂര്ത്തി സെക്രട്ടറി  ശ്രീ. ഉവാചു ജൂലിയന് കായിക, സാംസ്കാരിക മന്ത്രി
4. ക്ഷീര സഹകരണം ആര്.എ.ബി.യും ഐ.സി.എ.ആര്. ഉം തമ്മില് ഗവേഷണത്തിനും വിദ്യാഭ്യാസത്തിനുമായുള്ള ധാരണാ പത്രം ക്ഷീരോല്പ്പന്നങ്ങളുടെ സംസ്ക്കരണം, ഗുണനിലവാരം, ഭക്ഷ്യ സുരക്ഷ, കന്നുകാലികളില് ജൈവ സാങ്കേതികവിദ്യയുടെ പ്രയോഗം ശ്രീ. റ്റി.എസ്. തിരുമൂര്ത്തി സെക്രട്ടറി  ശ്രീ. പാട്രിക് കറന്ഗ്വാ ഡയറക്ടര് ജനറല്
5 തുകലും മറ്റ് അനുബന്ധ മേഖലകളും എന്.ഐ. ആര്.ഡി.എ.യും സി.എസ്. ഐ.ആര് -സി.എല്.ആര്.ഐ. യും തമ്മില് തുകലും മറ്റ് അനുബന്ധ മേഖലയും സംബന്ധിച്ച സഹകരണത്തിനുള്ള ധാരണാപത്രം. ഡോ. ബി. ചന്ദ്രശേഖരന് ഡയറക്ടര് ജനറല് സി.എസ്. ഐ.ആര് -സി.എല്.ആര്.ഐ. ശ്രീമതി. കംപെറ്റ സയിന്സോഗ ഡയറക്ടര് ജനറല് എന്.ഐ. ആര്.ഡി.എ.
6 വായ്പാ കരാര് വ്യവസായ പാര്ക്കുകളുടെ വികസനത്തിനും കഗാലിയിലെ പ്രത്യേക സാമ്പത്തിക മേഖലയുടെയും വികസനത്തിന് 100 ദശലക്ഷം യു.എസ്. ഡോളറിനുള്ള വായ്പാ കരാര് ശ്രീ. നദീം പഞ്ചേട്ടന് ചീഫ് ജനറല് മാനേജര് എക്സിം ബാങ്ക് ഡോ. ഉസ്സീല് ഡാഗിജിമാന ധനകാര്യ, സാമ്പത്തിക ആസൂത്രണ മന്ത്രി
7 വായ്പാ കരാര് റുവാണ്ടയിലെ കാര്ഷിക ജലസേചനത്തിനുള്ള 100 ദശലക്ഷം യു.എസ്. ഡോളറിനുള്ള വായ്പാ കരാര് ശ്രീ. നദീം പഞ്ചേട്ടന് ചീഫ് ജനറല് മാനേജര് എക്സിം ബാങ്ക് ഡോ. ഉസ്സീല് ഡാഗിജിമാന ധനകാര്യ, സാമ്പത്തിക ആസൂത്രണ മന്ത്രി
8 വ്യാപാരം വ്യാപാരം സഹകരണ ചട്ടക്കൂട് ഇരു രാജ്യങ്ങളും തമ്മിലുള്ള വ്യാപാരവും, സാമ്പത്തിക സഹകരണവും സുഗമമാക്കാനും, വിപുലപ്പെടുത്താനും ശ്രീ. റ്റി.എസ്. തിരുമൂര്ത്തി സെക്രട്ടറി  ശ്രീ. വിന്സന്റ് മുന്യേഷ്യാക വ്യാപാര വ്യവസായ മന്ത്രി
ND MRD – 605